Tmurt n Lezzayer ( d ayen ara ad yilin deg uḥric wis sin d wis kraḍ). Ass-a yennulfa-d daɣen wugur nniḍen d amaynut deg wayen yerzan tira, dagi ad naf llan kra n yicawiyen ttarun-tt s usekkil n Taɛrabt, deg unẓul n Tmurt ttarun-tt s usekkil n tifinaɣ, ma yella deg Tmurt n leqbayal ttarun-tt s usekkil alaṭini, mebla ma nettu daɣen ugur n tesnulfawalt (Asnulfu n wawalen) i yellan ass-a d ugur meqqren i unerni n tutlayt, ɣas akken agerruj n umawal i tesɛa tmaziɣt d anesbaɣur, maca aṭas i d-yesnulfayen awalen war asileɣ, war tarrayt.